કોંગ્રેસ નેતૃત્વ માટે આ બાબત ચિંતા અને આઘાતજનક બની શકે. મમતા બેનરજી ખુદને ૨૦૧૯ની ચૂંટણીમાં રાષ્ટ્રીય વિકલ્પ તરીકે પ્રસ્તુત કરવા ઇચ્છે છે. તેમણે પ્રાદેશિક પક્ષોનો સંપર્ક શરૃ કરી દીધો છે. શિવસેના અને આમ આદમી પાર્ટી જેવા પક્ષો કોંગ્રેસ સાથે જવાને બદલે મમતા સાથે રહેવાનું પસંદ કરે એ શક્ય છે. મમતા આ ઉપરાંત ઓરિસ્સાના નવિન પટનાયક, આંધ્રના ચંદ્રાબાબુ નાયડુના સંપર્કમાં પણ છે. તામિલનાડુમાં કમલ હાસને રચેલા નવા પક્ષ સાથે પણ મમતા બેનર્જી સંપર્ક સ્થાપિત કરી રહ્યાં છે. આ સમગ્ર ઘટનાક્રમનો સીધો અર્થ એ પણ થાય કે ૨૦૧૯ની ચૂંટણીમાં રાષ્ટ્રીય સ્તરે નરેન્દ્ર મોદી અને ભાજપને પડકાર આપવા માટે કોંગ્રેસ અધ્યક્ષ રાહુલ ગાંધીનો પનો ટૂંકો પડે એમ સૌ માને છે.